ᱠᱤᱱᱠᱨᱤ ᱫᱮᱵᱤ

ᱠᱤᱱᱠᱨᱤ ᱫᱮᱵᱤ (᱓᱐ ᱡᱟᱱᱣᱟᱨᱤ ᱑᱙᱒᱕ – ᱓᱐ ᱰᱤᱥᱮᱢᱵᱚᱨ ᱒᱐᱐᱗) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱤᱵᱷᱤᱥᱴ ᱟᱨ ᱥᱟᱛᱟᱣᱟᱨᱚᱱᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱟᱡᱟᱜ ᱡᱟᱱᱟᱢ ᱯᱚᱱᱚᱛ ᱦᱤᱢᱟᱪᱟᱞ ᱯᱨᱚᱫᱮᱥ ᱨᱮ ᱵᱟᱹᱲᱤᱡ ᱢᱟᱭᱤᱱᱤᱝ ᱟᱨ ᱠᱣᱟᱨᱤᱝ ᱪᱮᱛᱟᱱ ᱨᱮ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱵᱟᱹᱲᱛᱤ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟ ᱾ ᱩᱱᱤ ᱫᱚ ᱪᱮᱫ ᱞᱮᱠᱟ ᱯᱟᱲᱦᱟᱣ ᱦᱩᱭᱩᱜᱼᱟ ᱥᱮ ᱚᱞ ᱦᱩᱭᱩᱜᱼᱟ ᱵᱟᱭ ᱵᱟᱰᱟᱭ ᱛᱟᱦᱮᱸᱱ ᱟᱨ ᱟᱡᱟᱜ ᱜᱩᱡᱩᱜ ᱠᱷᱚᱱ ᱠᱤᱪᱷᱩ ᱥᱮᱨᱢᱟ ᱢᱟᱲᱟᱝ ᱧᱩᱛᱩᱢ ᱪᱤᱱᱦᱟᱹᱣ ᱪᱮᱫ ᱠᱮᱫᱟᱭ ᱾

ᱩᱱᱤ ᱫᱚ ᱟᱡᱟᱜ ᱨᱮᱸᱜᱮᱡ ᱞᱟᱹᱜᱤᱫ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱦᱤᱢᱟᱪᱟᱞ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱟᱢᱮᱨᱤᱠᱟ ᱟᱫᱷᱟᱨᱤᱛ ᱪᱟᱨᱤᱴᱤ ᱜᱟᱶᱛᱟ ᱦᱚᱛᱮᱛᱮ ᱟᱡᱟᱜ ᱛᱟᱦᱮᱸᱱ ᱦᱟᱞᱟᱛ ᱵᱟᱵᱚᱛ ᱛᱮ ᱢᱤᱫ ᱯᱚᱧᱡᱟᱵᱤ ᱠᱷᱚᱵᱚᱨ ᱠᱟᱜᱚᱡᱽ ᱯᱟᱲᱦᱟᱣ ᱠᱟᱛᱮ ᱠᱚᱢ ᱠᱮᱫᱟ ᱾

ᱮᱛᱚᱦᱚᱵ ᱜᱤᱫᱽᱨᱟᱹ ᱵᱮᱲᱟ
ᱫᱮᱵᱤ ᱫᱚ ᱑᱙᱒᱕ ᱨᱮ ᱥᱤᱨᱢᱟᱣᱩᱨ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱚᱱ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱤᱡ ᱵᱟᱵᱟ ᱫᱚ ᱫᱟᱞᱤᱛ ᱥᱮ ᱟᱱᱴᱚᱪᱮᱵᱮᱞ ᱡᱟᱹᱛ ᱨᱤᱱᱤᱡ ᱥᱟᱵᱽᱥᱴᱤᱱᱮᱱᱥ ᱪᱟᱹᱥᱤ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱮᱛᱚᱦᱚᱵ ᱜᱤᱫᱽᱨᱟᱹ ᱵᱮᱲᱟ ᱨᱮ ᱢᱤᱫ ᱪᱟᱹᱠᱨᱤᱭᱟᱹᱛ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱠᱮᱫᱟ ᱟᱨ ᱑᱔ ᱩᱢᱮᱨ ᱨᱮ ᱵᱟᱱᱫᱷᱩᱣᱟ ᱢᱟᱹᱡᱩᱨ ᱥᱟᱢᱩ ᱨᱟᱢ ᱥᱟᱶ ᱮ ᱵᱟᱯᱞᱟ ᱮᱱᱟ ᱾ ᱨᱟᱢ ᱫᱚ ᱒᱒ ᱥᱮᱨᱢᱟ ᱩᱢᱮᱨ ᱨᱮ ᱴᱟᱭᱤᱯᱷᱳᱭᱰ ᱡᱷᱟᱨ ᱠᱷᱟᱹᱛᱤᱨ ᱮ ᱵᱚᱸᱜᱟ ᱛᱟᱞᱟ ᱮᱱᱟ ᱾

ᱢᱤᱫ ᱥᱣᱤᱯᱟᱨ ᱞᱮᱠᱟᱛᱮ ᱟᱡᱟᱜ ᱱᱟᱣᱟ ᱠᱟᱹᱢᱤ ᱨᱮ ᱠᱟᱹᱢᱤ ᱚᱠᱛᱚ ᱫᱮᱵᱤ ᱫᱚ ᱦᱤᱢᱟᱪᱟᱞ ᱯᱨᱚᱫᱮᱥ ᱵᱩᱨᱩ ᱨᱮᱱᱟᱜ ᱠᱤᱪᱷᱩ ᱦᱟᱹᱴᱤᱧ ᱨᱮ ᱟᱹᱰᱤ ᱢᱟᱨᱟᱝ ᱠᱣᱟᱨᱤᱝ ᱮ ᱧᱮᱞ ᱧᱟᱢ ᱠᱮᱫᱟ, ᱡᱟᱦᱟᱸ ᱫᱚ ᱫᱟᱜ ᱥᱟᱯᱞᱟᱭ ᱮ ᱵᱟᱹᱲᱤᱡ ᱮᱫ ᱛᱟᱦᱮᱸᱱᱟ ᱟᱨ ᱦᱳᱲᱳ ᱵᱟᱹᱫᱽ ᱠᱚᱭ ᱵᱟᱹᱲᱤᱡ ᱮᱫ ᱛᱟᱦᱮᱸᱱᱟ ᱾ ᱱᱚᱣᱟ ᱚᱠᱛᱚ ᱫᱮᱵᱤ ᱱᱤᱡ ᱛᱮ ᱜᱮ ᱢᱟᱭᱤᱱᱤᱝ ᱮ ᱦᱟᱛᱟᱣ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫᱟ ᱾

ᱮᱠᱴᱤᱵᱷᱤᱡᱤᱢ
ᱢᱤᱫ ᱴᱚᱴᱷᱟᱠᱤᱭᱟᱹ ᱵᱷᱚᱞᱚᱱᱴᱤᱭᱟᱹ ᱜᱩᱴ, ᱯᱤᱯᱚᱞᱥ ᱮᱠᱥᱚᱱ ᱯᱷᱚᱨ ᱯᱤᱯᱚᱞ ᱤᱱ ᱱᱤᱰ, ᱫᱮᱵᱤ ᱫᱚ ᱥᱚᱦᱚᱫ ᱠᱮᱫᱮᱭᱟ ᱪᱮᱫᱟᱜ ᱥᱮ ᱩᱱᱤ ᱔᱘ ᱢᱟᱭᱤᱱ ᱢᱟᱹᱞᱤᱠ ᱵᱤᱨᱩᱫᱷ ᱥᱤᱢᱞᱟ ᱨᱮᱱᱟᱜ ᱪᱮᱛᱟᱱ ᱠᱳᱨᱴ ᱨᱮ ᱢᱤᱫ ᱯᱟᱵᱽᱞᱤᱠ ᱤᱱᱴᱨᱮᱥᱴ ᱥᱩᱴ ᱮ ᱫᱟᱭᱟᱨ ᱠᱮᱫᱟ ᱾ ᱩᱱᱤ ᱫᱚ ᱫᱳᱥ ᱮ ᱞᱟᱜᱟᱣ ᱠᱮᱫᱟ ᱡᱮ ᱠᱣᱟᱨᱤᱭᱟᱨ ᱫᱚ ᱞᱟᱭᱤᱢᱥᱴᱳᱱ ᱨᱮᱱᱟᱜ ᱢᱟᱭᱤᱱᱤᱝ ᱨᱮ ᱞᱟᱯᱟᱨᱣᱟᱦᱤ ᱠᱚ ᱦᱩᱭᱩᱜ ᱠᱟᱱᱟ, ᱢᱮᱱᱠᱷᱟᱱ ᱜᱩᱴ ᱩᱱᱠᱩ ᱵᱤᱨᱩᱫᱷ ᱡᱚᱛᱚ ᱫᱳᱥ ᱠᱷᱚᱱ ᱠᱚ ᱤᱱᱠᱟᱹᱨ ᱠᱮᱫᱟ, ᱟᱨ ᱢᱮᱱ ᱠᱮᱫᱟ ᱡᱮ ᱱᱩᱭ ᱫᱚ ᱩᱱᱠᱩ ᱵᱞᱮᱠ ᱢᱮᱞ ᱮᱫ ᱠᱚᱣᱟ ᱾

ᱟᱡᱟᱜ ᱥᱩᱴ ᱫᱚ ᱪᱮᱫ ᱦᱚᱸ ᱡᱟᱣᱟᱵᱽ ᱵᱟᱭ ᱧᱟᱢ ᱠᱮᱫᱟ, ᱚᱱᱟ ᱞᱟᱹᱜᱤᱫ ᱫᱮᱵᱤ ᱫᱚ ᱠᱳᱨᱴ ᱵᱟᱦᱨᱮ ᱑᱙ ᱫᱤᱱ ᱨᱮᱱᱟᱜ ᱵᱷᱳᱠ ᱦᱚᱲᱛᱟᱞ ᱮ ᱠᱮᱫᱟ ᱾ ᱡᱚᱠᱷᱚᱱ ᱠᱳᱨᱴ ᱱᱚᱣᱟ ᱢᱟᱢᱞᱟ ᱨᱮ ᱵᱷᱟᱜᱤᱫᱟᱨᱤ ᱦᱩᱭ ᱨᱮᱱᱟᱜ ᱮ ᱴᱷᱟᱹᱣᱠᱟᱹ ᱠᱮᱫᱟ ᱫᱮᱵᱤ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱥᱮᱞᱤᱵᱽᱨᱤᱴᱤ ᱮ ᱵᱮᱱᱟᱣ ᱮᱱᱟ ᱾ ᱠᱳᱨᱴ ᱑᱙᱘᱗ ᱨᱮ ᱢᱟᱭᱤᱱᱤᱝ ᱨᱮ ᱥᱴᱮ ᱨᱮᱱᱟᱜ ᱟᱫᱮᱥ ᱠᱮᱫᱟ ᱟᱨ ᱟᱡᱟᱜ ᱫᱩᱞᱟᱹᱲ ᱵᱩᱨᱩ ᱨᱮ ᱵᱽᱞᱟᱥᱴᱤᱝ ᱪᱮᱛᱟᱱ ᱨᱮ ᱵᱟᱝ ᱨᱩᱠᱷᱤᱭᱟᱹᱛ ᱵᱮᱱ ᱞᱟᱜᱟᱣ ᱠᱮᱫᱟ ᱾ ᱢᱟᱭᱤᱱ ᱢᱟᱹᱞᱤᱠ ᱵᱷᱟᱨᱚᱛ ᱨᱮᱱᱟᱜ ᱥᱩᱯᱨᱤᱢ ᱠᱳᱨᱴ ᱨᱮ ᱮᱯᱤᱞ ᱠᱮᱫᱟ ᱡᱟᱦᱟᱸᱭ ᱫᱚ ᱡᱩᱞᱟᱭ ᱑᱙᱙᱕ ᱨᱮ ᱩᱱᱠᱩᱣᱟᱜ ᱮᱯᱤᱞ ᱮ ᱨᱟᱹᱯᱩᱫ ᱠᱮᱫᱟ ᱾ ᱩᱱ ᱚᱠᱛᱚ ᱨᱤᱱᱤᱡ ᱯᱩᱭᱞᱩ ᱞᱮᱰᱤ ᱦᱤᱞᱟᱨᱤ ᱠᱞᱤᱱᱴᱚᱱ ᱦᱚᱛᱮᱛᱮ ᱟᱡ ᱪᱮᱛᱟᱱ ᱨᱮ ᱢᱚᱱᱮ ᱠᱚ ᱞᱟᱜᱟᱣ ᱠᱮᱫᱟ, ᱟᱨ ᱚᱱᱟ ᱥᱟᱞ ᱨᱮ ᱫᱮᱵᱤ ᱫᱚ ᱵᱮᱡᱤᱝ ᱨᱮ ᱡᱮᱜᱮᱛ ᱡᱟᱠᱟᱛ ᱛᱤᱨᱞᱟᱹ ᱠᱚᱱᱯᱷᱨᱮᱸᱥ ᱨᱮ ᱥᱮᱞᱮᱫ ᱞᱟᱹᱜᱤᱫ ᱱᱮᱣᱛᱟ ᱮᱢ ᱦᱩᱭ ᱮᱱᱟ ᱾ ᱩᱱᱤ ᱫᱚ ᱯᱚᱨᱚᱵ ᱮᱛᱚᱦᱚᱵ ᱨᱮ ᱞᱟᱭᱤᱴ ᱫᱷᱟᱨᱟ ᱞᱟᱹᱜᱤᱫ ᱠᱚ ᱠᱩᱞᱤ ᱠᱮᱫᱮᱭᱟ, ᱟᱨ ᱞᱟᱹᱲᱦᱟᱹᱭ ᱵᱤᱨᱩᱫᱷ ᱟᱡᱟᱜ ᱟᱥᱟ ᱟᱨ ᱪᱮᱫ ᱞᱮᱠᱟᱛᱮ ᱥᱟᱫᱷᱟᱨᱚᱱ ᱦᱚᱲ ᱮᱠ ᱟᱭᱢᱯᱮᱠᱴ ᱵᱮᱱᱟᱣ ᱫᱟᱲᱮᱭᱟᱜ ᱚᱱᱟ ᱵᱟᱵᱚᱛ ᱛᱮ ᱨᱚᱲ ᱠᱮᱫᱟ ᱾

ᱥᱩᱯᱨᱤᱢ ᱠᱳᱨᱴ ᱨᱮᱱᱟᱜ ᱨᱩᱞᱤᱝ ᱵᱟᱹᱭᱥᱛᱤ ᱵᱟᱹᱲᱤᱡ ᱢᱟᱭᱤᱱᱤᱝ ᱫᱚ ᱵᱩᱨᱩ ᱟᱨ ᱵᱤᱨ ᱨᱩᱠᱷᱤᱭᱟᱹᱛ ᱨᱮ ᱪᱟᱹᱞᱩ ᱛᱟᱦᱮᱸ ᱮᱱᱟ, ᱢᱮᱱᱠᱷᱟᱱ ᱚᱱᱟ ᱨᱮᱱᱟᱜ ᱥᱠᱮᱞ ᱫᱚ ᱠᱚᱢ ᱮᱱᱟ ᱾ ᱟᱡᱟᱜ ᱥᱟᱛᱟᱣᱟᱨᱚᱱᱤᱭᱟᱹ ᱵᱮᱜᱚᱨ ᱫᱮᱵᱤᱭᱟᱜ ᱮᱴᱟᱜ ᱠᱩᱨᱩᱢᱩᱴᱩ ᱠᱷᱚᱱ ᱢᱤᱫᱴᱟᱹᱝ ᱫᱚ ᱥᱟᱝᱜᱽᱨᱟᱦ ᱨᱮ ᱰᱤᱜᱽᱨᱤ ᱟᱹᱱᱩᱢᱟᱛᱤ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱞᱟᱹᱜᱤᱫ ᱠᱮᱢᱯᱮᱭᱱᱤᱝ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱞᱟᱹᱭ ᱠᱮᱫᱟ ᱡᱮ ᱟᱡ ᱞᱟᱹᱜᱤᱫ ᱱᱚᱣᱟ ᱯᱟᱲᱦᱟᱣ ᱫᱚ ᱴᱷᱤᱠ ᱵᱟᱹᱱᱩᱜ ᱨᱮᱦᱚᱸ ᱩᱱᱤ ᱫᱚ ᱵᱟᱭ ᱠᱷᱚᱡᱚᱜ ᱠᱟᱱ ᱛᱟᱦᱮᱸᱱ ᱡᱮ "ᱮᱴᱟᱜ ᱦᱚᱲ ᱚᱱᱟ ᱞᱮᱠᱟᱛᱮ ᱠᱚ ᱦᱟᱞᱟᱛ ᱠᱚ ᱥᱟᱦᱟᱣ ᱢᱟ ᱪᱮᱫ ᱞᱮᱠᱟ ᱤᱧ ᱥᱮᱪᱮᱫ ᱞᱟᱹᱜᱤᱫ ᱥᱟᱦᱟᱣ ᱦᱩᱭ ᱞᱮᱱ ᱛᱤᱧᱟ ᱾"

ᱜᱩᱡᱩᱜ
ᱫᱮᱵᱤ ᱫᱚ ᱓᱐ ᱰᱤᱥᱮᱢᱵᱚᱨ ᱒᱐᱐᱗ ᱨᱮ ᱪᱚᱱᱰᱤᱜᱚᱲ ᱨᱮ ᱘᱒ ᱩᱢᱮᱨ ᱨᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾

ᱥᱤᱨᱯᱷᱟᱹ
᱑᱙᱙᱙ ᱨᱮ ᱫᱮᱵᱤ ᱫᱚ ᱵᱷᱟᱨᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱛᱨᱤ ᱥᱟᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱠᱮᱫᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ